钦定古今图书集成/明伦汇编/皇极典/第215卷 > 梁
## 钦定古今图书集成/明伦汇编/皇极典/第215卷 > 梁

### 武帝以宋大明元年生于秣陵县有梦日之祥

按《南史梁武帝本纪》，武帝以宋孝武大明元年岁次
甲辰，生于秣陵县同夏里三桥宅。初，皇妃张氏尝梦
抱日，已而有娠，遂产帝。帝生而有异光，状貌殊特，有
文在右手，曰“武帝。”

按《梁书太祖张皇后传》：后尝于室内，忽见庭前昌蒲
生花，光彩照灼，非世中所有。后惊视，谓侍者曰：“‘汝见
不’？对曰：‘不见’。后曰：‘尝闻见者当富贵’。”因遽取吞之，是
月产。高祖将产之夜，后见庭内若有衣冠陪列焉。

### 简文帝以天监二年十月丁未生

按《梁书简文帝本纪》，“简文帝，高祖第三子，天监二年
十月丁未，生于显阳殿。”

### 元帝以天监七年八月丁巳生有紫胞之异

按《南史梁元帝本纪》，元帝，武帝第七子。初，武帝梦眇
目僧执香炉，称“托生王宫”，既而帝母在采女次侍，始
褰户幔，有风回裾，武帝意感幸之。采女梦月隋怀中，
遂孕。天监七年八月丁巳生，帝举室中非常香，有紫
胞之异。